הסתיים חרם השופטים על העו"ד - כיכר השבת
ישי ורב מקהלת מלכות נווה התפטר סילמן אלעד..
נשיאת ביהמ"ש העליון מרים נאור הודיעה כי בעקבות בחירתו של עו"ד אפי נוה לראשות לשכת עורכי הדין המביעה רצון בהידברות מסתיים חרם הנהלת בתי המשפט (משפט)
ה' בתמוז תשעה 13:55 22.06.15
תגיות: אפי נוה, מרים נאור, הנהלת בתי המשפט, לשכת עורכי הדין
החרם שהכריזה הנהלת בתי המשפט על לשכת עורכי הדין לפני קרוב לשנה הסתיים עם סיום כהונתו של עו"ד דורון ברזילי כראש הלשכה. בשבוע שעבר, מיד לאחר בחירתו של עו"ד אפי נוה לתפקיד ראש הלשכה, שיגרה נשיאת בית המשפט העליון מרים נאור מכתב לנוה ובו בירכה אותו על זכייתו.
נאור עקצה את ברזילי ואת משוב השופטים שהנהיג במכתבה, בציינה כי הבחירה בנוה מעידה על הבעת אמון מצד עורכי הדין. לדבריה, "יש כאן גם משוב ברור וחד משמעי" לכך שעורכי הדין מעדיפים את הדרך של שיתוף פעולה והידברות.
נוה מיהר לפרסם את מכתבה של נאור לעמוד הפייסבוק שלו וכתב: "אחת התוצאות המיידיות של הבחירות היא שלשכת עורכי הדין חוזרת לשיתוף פעולה מלא עם הנהלת בתי המשפט והשופטים". לפי נוה, "אנו נפתור מחלוקות ככל שישנן, בצורה חברית, בהידברות ובשיתוף פעולה מלא. אנחנו חלק ממערכת המשפט, ההידברות ושיתוף הפעולה בין כל הגורמים היא חיונית והכרחית וזו הדרך היחידה לחיזוק אמון הציבור במערכת המשפט".